Diari Oficial de la Generalitat Valenciana


Sumari del DOGV 5998, del 22-04-2009 (2009/4270)

ACORD de 17 d'abril de 2009, del Consell, pel qual atorga l'adjudicació definitiva de la concessió per a l'explotació de l'emissora de ràdio de Xàbia, 91.3 MHz, a Cadena Valenciana de Radio, SA.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4270


Data del document
:   17-04-2009

Organisme emissor
:   Presidència de la Generalitat

Tipus de document
:   Acord

Anàlisi jurídica

 Descriptors 

:   * Xàbia
    * radiodifusió
    * empresa privada

ACORD de 17 d'abril de 2009, del Consell, pel qual atorga l'adjudicació definitiva de la concessió per a l'explotació de l'emissora de ràdio de Xàbia, 91.3 MHz, a Cadena Valenciana de Radio, SA. [2009/4270]  
El Consell, en la reunió del dia 17 d'abril de 2009, va adoptar l'acord següent:  
Per Acord de 28 de juliol de 1989, del Consell, es va atorgar a Cadena Valenciana de Radio, SA, l'adjudicació provisional d'una emissora de radiodifusió sonora en ones mètriques amb modulació de freqüència a Xàbia, en la freqüència 91.3 MHz.  
S'han aprovat els corresponents projectes tècnics de les instal·lacions.  
L'article 12 del Decret 38/1998, de 31 de març, del Consell, pel qual s'establix el règim de concessió d'emissores de radiodifusió sonora en ones mètriques amb modulació de freqüència i d'inscripció d'estes en el Registre de Concessionaris, determina que, superades les reglamentàries inspeccions de les instal·lacions, es requerirà l'adjudicatari provisional perquè aporte un certificat de trobar-se al corrent en el pagament de les obligacions tributàries i de Seguretat Social, l'actualització de les dades relatives al capital social, la seua distribució i la composició dels òrgans d'administració, i la comunicació del nom del director de l'emissora.  
Complits per l'adjudicatari provisional tots els tràmits exigits per la legislació vigent, i d'acord amb el que disposa l'article 12 del Decret 38/1998, anteriorment esmentats, a proposta del president de la Generalitat, el Consell  
ACORDA  
Primer   
Atorgar a Cadena Valenciana de Radio, SA, l'adjudicació definitiva de la concessió per a l'explotació de l'emissora de ràdio de Xàbia, en la freqüència 91.3 MHz, amb subjecció a les normes contingudes en el Decret 38/1998, de 31 de març, del Consell, i la resta de normes d'aplicació.  
Segon  
Les característiques tècniques que s'assignen a la mencionada emissora, d'acord amb els projectes tècnics aprovats, són les reflectides en l'annex.  
Tercer   
Cadena Valenciana de Radio, SA, com a concessionària definitiva, haurà de formalitzar l'adjudicació per mitjà de l'oportú contracte amb la Generalitat, en el termini d'un mes a comptar de l'endemà de la publicació del present acord en el Diari Oficial de la Comunitat Valenciana.  
Contra el present acord, que posa fi a la via administrativa, es podrà interposar potestativament un recurs de reposició davant el Consell, en el termini d'un mes comptat des de l'endemà de la notificació o publicació d'este acord en el Diari Oficial de la Comunitat Valenciana, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació del present acord en el Diari Oficial de la Comunitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 17 d'abril de 2009  
El vicepresident primer i secretari del Consell,  
VICENTE RAMBLA MOMPLET  
ANNEX  
Característiques tècniques  
- Coordenades: 38º 46' 50'' N 00º 03' 18'' E.  
- Cota (m): 240.  
- Denominació de l'emissió: 256KF8EHF.  
- Freqüència (MHz): 91.3.  
- Potència radiada aparent màxima (W): 1.000.  
- Potència màxima nominal de l'equip transmissor (W): 500.  
- Potència d'eixida autoritzada de l'equip transmissor (W): 479.  
- Sistema radiant: 4 dipols. Omnidireccional.  
- Altura sobre el sòl del centre elèctric de l'antena (m): 15.  
- Altura del pal sobre el sòl (m): 19,5.  
- Altura efectiva màxima (m): 233.  
- Polarització: vertical.